Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 2. melléklet a 84/2007. (IV. 25.) Korm. rendelethez
Paragraph Index: 554

1. ábra: Az informatikai katasztrófa-elhárítás fázisai 1.1 Katasztrófa előtti felkészülési feladatok Katasztrófa előtti felkészülési feladatok ellátásakor az Üzemeltetőnek meg kell tennie azokat a szükséges intézkedéseket (felkészülési fázis), melyek biztosítják számára, hogy katasztrófa helyzet esetén rendelkezésre álljanak a sikeres elhárításhoz szükséges erőforrások és teljesüljenek a szükséges feltételek. A felkészülési fázis implementációs tervében felsorolt feladatok végrehajtása biztosítja azt, hogy az üzemeltető szervezet teljesíteni tudja a Miniszterelnöki Hivatal elvárásait, vagyis az informatikai rendszerek visszaállítását a megjelölt időtartamon belül. A felkészülési fázis meghatározza azokat az adminisztratív, szervezési, illetve technikai intézkedéseket, amelyeket az Üzemeltetőnek végre kell hajtania. A felkészülési fázisban kerül sor a szükséges beruházásokra, eszközök beüzemelésére, részletes és konkrét eljárások kidolgozására, tesztelésre, illetve az érintett munkatársak oktatására. A felkészülési fázis főbb feladatai tehát az alábbiak: – Az informatikai katasztrófa-elhárításban részt vevő csoportokat létrehozása, tagjaik felelősségi körének meghatározása, és megbízása a feladatok ellátásával. 2007/52. szám – Az informatikai katasztrófa-elhárításhoz szükséges dokumentációk biztosítása, különös tekintettel a mentés-visszaállítás dokumentációira, majd az egyéb (leltárak, szerződések, értesítési listák stb.) dokumentumok. – A szállítók rendelkezésre állásának biztosítása. – Az informatikai katasztrófa-elhárítási tevékenységek menedzselésére szolgáló Katasztrófakezelő Központ kijelölése. – Az informatikai rendszer erőforrásigényének (hardverek, szoftverek, adatok, dokumentációk stb.) biztosítása. – Az egyes fázisok pénzügyi feltételeinek biztosítása. – Az Informatikai Katasztrófa-elhárítási Terv tesztelése és oktatása. 1.2 Informatikai katasztrófa bekövetkezésekor végrehajtandó feladatok Katasztrófa utáni feladatok, amikor az Üzemeltető mozgósítja az elhárításban részt vevő munkatársait (válasz fázis) és megkezdi az informatikai rendszerek újraindítását (visszaállítási fázis), valamint a normál üzemi állapot helyreállítását (helyreállítási fázis). 1.2.1 Válasz fázis A válasz fázis során történik a katasztrófa felismerése, az érintettek riasztása, az emberi élet és az eszközök mentése. Előzetes helyzetértékelés alapján kihirdetésre kerül az informatikai katasztrófa. Az érintettek tájékoztatást kapnak a kialakult helyzetről. Katasztrófa Elhárítás Menedzsment Team tagok értesítése Katasztrófa Elhárítás Menedzsment Team tájékoztatása a kialakult helyzetről Katasztrófa kihirdetése Katasztrófa helyzet van? Érintettek tájékoztatása Visszaállítás indítása Nem Igen Stop Kijelölt vezetők értesítése

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes